তানিয়া আহমেদ
২০০৪ সালে হুমায়ূন আহমেদ পরিচালিত "শ্যামল ছায়া" চলচ্চিত্র দিয়ে তার বড় পর্দায় অভিষেক হয়। এতে বাংলাদেশের স্বাধীনতা যুদ্ধ চলাকালীন পলায়নরত এক নৌকায় নারী ডাক্তার রাত্রি চরিত্রে তার অভিনয় বাংলাদেশের পাশাপাশি পশ্চিমা বিশ্বেও সামাদৃত হয়। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে বাচসাস পুরস্কার অর্জন করেন। ২০০৪ ও ২০০৫ সালে তিনি "৬৯", "বেলাভূমি", "শ্রীকান্ত", "আমাদের আনন্দবাড়ি", "ঘুণপোকা", ও "সুখনগর অ্যাপার্টমেন্ট" নাটকে অভিনয় করেন। ২০০৫ সালে তিনি সাইফুল ইসলাম মান্নু পরিচালিত "সাপলুডু" টেলিভিশন ধারাবাহিকে খল চরিত্রে অভিনয় করেন। পরবর্তীতে তিনি মোস্তফা সরয়ার ফারুকী পরিচালিত "মেড ইন বাংলাদেশ" (২০০৭), হুমায়ূন আহমেদ পরিচালিত "নয় নম্বর বিপদ সংকেত" (২০০৭) চলচ্চিত্র, ও স্বল্পদৈর্ঘ্য চলচ্চিত্র "বিশ্বরণ্যের নদী"-তে কাজ করেন।
তারানা হালিম
বিদ্যালয়ে অধ্যয়নকালে, পাঁচ বছর বয়সে "ঘুঘু ও শিকারী" শিরোনামের একটি নাটকে "পিঁপড়া" চরিত্রে অভিনয়েয় মধ্য দিয়ে অভিনয়ে তারানার হাতেখড়ি ঘটে। পরবর্তীতে কলেজে অধ্যয়নের শুরুতে অভিনয় করেন "ঢাকায় থাকি" টেলিভিশন নাটকে। চলচ্চিত্র অভিনেতা ফারুকের সঙ্গে তার ছোট বোনের চরিত্রে "সাহেব" শিরোনামের বাংলা চলচ্চিত্রে অভিনয়ের পর অলোচনায় আসেন তিনি। বিশ্ববিদ্যালয়ে অধ্যয়নকালে "অয়োময়" টেলিভিশন নাটকেে "মদিনা" চরিত্রে অভিনয়ের মাধ্যমে দর্শকদের আকৃষ্ট করেন। তিনি আমজাদ হোসেন পরিচালিত "গোলাপী এখন ট্রেনে" (১৯৭৮) চলচ্চিত্রেও অভিনয় করেছেন।